ໄພນ້ຳຖ້ວມ ໃນມຽນມາ ເຮັດໃຫ້ຢ່າງໜ້ອຍເສຍຊີວິດ 27 ຄົນ 
ຝົນ​ທີ່​ຕົກໜັກໃນອາທິດ​ຜ່ານມາ ໄດ້​ເຮັດ​ໃຫ້​ສະພາບ​ການ​ຮ້າຍ​ແຮງ​ຂຶ້ນຕື່ມ​ອີກ ຫຼັງຈາກ​ທີ່​ ຖືກ​ລົມພາຍຸ​ໄຊ​ໂຄລນ ພັດ​ຖະລົ່ມ​ຢ່າງ​ໜັກ​​ໃນເຂດ​ໜຶ່ງ​ ​ຢູ່ພາກ​ຕາ​ເວັນ​ຕົກຂອງ​ປະ​ເທດ.
ນ້ຳຖ້ວມໃນມຽນມາ ປັດຈຸບັນນີ້ ໄດ້ເຮັດໃຫ້ມີ ຢ່າງໜ້ອຍ 27 ຄົນ ເສຍຊີວິດ ແລະ ໄດ້ສົ່ງຜົນກະທົບ ຕໍ່ປະຊາຊົນຫຼາຍ ກວ່າ 150,000 ຄົນ ຊຶ່ງຄາດກັນວ່າ ຕົວເລກດັ່ງກ່າວນີ້ ຈະ ເພີ້ມສູງຂຶ້ນຕື່ມ ໃນຂະນະທີ່ລັດຖະບານ ທະຫານ ແລະ ອົງການ ບັນເທົາທຸກຕ່າງໆ ປະຕິບັດພາລະກິດກອບກູ້ ແລະ ໃຫ້ການ ຊ່ວຍເຫຼືອຢູ່ນັ້ນ ປະທານາທິບໍດີ ມຽນມາ ທ່ານ Thein Sein ເດີນທາງໄປຍັງ ຂົງເຂດ Sagaing ຢູ່ທາງພາກເໜືອຂອງປະເທດ ໃນວັນເສົາ ວານນີ້ ຊຶ່ງເປັນໜຶ່ງໃນສີ່ຂົງເຂດ ບ່ອນທີ່ຖືກປະກາດໃຫ້ເປັນເຂດ ພາວະສຸກເສີນ ຝົນທີ່ຕົກໜັກອາທິດຜ່ານມານັ້ນ ໄດ້ເຮັດໃຫ້ສະພາບການຮ້າຍແຮງຂຶ້ນຕື່ມອີກ ຫຼັງຈາກທີ່ ຖືກລົມພາຍຸໄຊໂຄລນ ພັດຖະລົ່ມຢ່າງໜັກໃນເຂດໜຶ່ງ ຢູ່ພາກຕາເວັນຕົກຂອງປະເທດ ເມື່ອອາທິດແລ້ວນີ້ ທີ່ກໍ່ໃຫ້ເກີດມີນ້ຳຖ້ວມ ແລະ ດິນເຈື່ອນຫຼາຍແຫ່ງ ແລະຢູ່ໃນບາງບໍລິເວນ ໄດ້ປະສົບກັບໄພນ້ຳຖວ້ມ ທີ່ມີລະດັບນ້ຳທີ່ເລີກຫຼາຍແມັດ ລັດ Rakhine ທີ່ຕັ້ງຢູ່ຕາມແຄມຝັ່ງທະເລທາງພາກຕາເວັນຕົກນັ້ນ ອົງການດ້ານມະນຸດ ສະທຳ ຂອງສະຫະປະຊາຊາດ ກ່າວໃນວັນເສົາວານນີ້ ວ່າ ມີຫຼາຍລາຍງານກ່ຽວກັບ ຕໍ່ຄ້າຍຕ່າງໆ ໃນບໍລິເວນອ້ອມ ເມືອງ Swittwe ບ່ອນທີ່ ປະຊາຊົນ 100,000 ຄົນ ໄດ້ຍ້າຍອອກຈາກທິ່ນຖານ ໄປອາໃສຢູ່ແລ້ວນັ້ນ ຍ້ອນການຕໍ່ ສູ້ກັນໃນມຽນມາ